Everything Everywhere All at Once

Everything Everywhere All at Once er en amerikansk actionkomedie/science fiction-film fra 2022 skrevet og regissert av Daniel Kwan og Daniel Scheinert. Michelle Yeoh spiller hovedrollen som Evelyn som i løpet av handlingen forflytter seg mellom ulike parallelle univers hvor hun har ulike personlige egenskaper.

Filmen vant hele syv priser under Den 95. Oscar-utdelingen i 2023, inkludert for beste film, beste regi, beste kvinnelige hovedrolle (Michelle Yeoh), beste kvinnelige birolle (Jamie Lee Curtis), beste mannlige birolle (Ke Huy Quan), beste originalmanus, og beste klipp. Filmen ble kåret til beste utenlandske kinofilm under Amandaprisen 2022.

Handling 
Evelyn Quan Wang er en kinesisk-amerikansk kvinne som driver et vaskeri, og er gift med Waymond. De har problemer fordi vaskeriet blir undersøkt av skattemyndighetene. I tillegg ønsker Waymond å ta ut skilsmisse fra Evelyn. Samtidig som Evelyns krevende far, Gong Gong, nettopp kommet til USA fra Hong Kong. Evelyns datter, Joy, har samtidig forsøkt å få moren hennes til å akseptere kjæresten sin Becky.

Under et møte med inspektør Deirdre Beaubeirdre fra Internal Revenue Service, forandres Waymonds personlighet når kroppen hans for en kortere periode blir overtatt av Alpha Waymond – en versjon av Waymond fra et univers han kaller Alphaverse og Alpha Waymond forklarer Evelyn at det eksisterer mange forskjellige parallelle universer. Menneskene i Alphaverse, ledet av avdøde Alpha Evelyn, utviklet en teknologi som lar folk få tilgang til ferdighetene, minnene og kroppene til deres versjoner fra andre parallelle universer – ved å oppfylle spesifikke betingelser.

Men hele multiverset blir truet av Jobu Tupaki, Alphaverse-versjonen av Joy Wang. Jobu Tupaki kan oppleve alle universer på en gang. Han kan også potensielt ødelegge hele multiverset deres. Evelyns sinn blir splintret, og hun oppdager også en rekke andre, bisarre parallelle universer – inkludert et univers hvor mennesker har pølser i stedet for vanlige fingre. I et annet univers er familien Wang i ferd med å miste vaskeriet deres, og dermed hele levebrødet deres, på grunn av manglende betaling av skatt.

Skuespillere 
 Michelle Yeoh: Evelyn Quan Wang
 Stephanie Hsu: Joy Wang
 Jonathan Ke Quan: Waymond Wang
 Jenny Slate: Debbie
 Harry Shum jr.: Chad
 James Hong: Gong Gong
 Jamie Lee Curtis: Deirdre Beaubeirdre

Referanser

Eksterne lenker 
 

Actionkomedier fra USA‎
Filmer fra 2022
Amandaprisen 2022‎
Amanda for beste utenlandske kinofilm‎
Oscar for beste film‎
Filmer med en Oscar-vinnende kvinnelig hovedrolle‎
Filmer med en Oscar-vinnende kvinnelig birolle
Filmer med en Oscar-vinnende mannlig birolle‎